După un reportaj Digi24 la azilul din Călugăreni, procurorii au început ancheta privind moartea unui bărbat, la șase luni de la deces
Noi detalii cumplite ies la iveală despre ororile din azilul de la Călugăreni dezvăluite săptămâna trecuta la Pacient din România. Un bărbat a murit la sfârșitul anului trecut în condiții suspecte, iar angajații care l-au îngrijit vorbesc acum despre traumele pe care ei înșiși le au. Suferă de depresie, iar conducerea centrului le-a întors spatele și lor ca și bărbatului mort. Situația din centrul de la Călugăreni a îngrozit și instituțiile statului care abia acum au început controale. Iar ca dosarul penal pentru omor din culpă să ajungă de la poliția rurală la parchet a fost nevoie tot de mediatizarea cazului. Azi, la Pacient în România, aflam noi detalii șocante din acest centru.